
Uvod 

U ime Allaha, Svemilosnog, Milostivog! 

Sva hvala pripada Allahu, Gospodaru svjetova, Njega hvalimo, od 
Njega pomoć, oprost i uputu tražimo, Njemu se kajemo, kod Njega 
tražimo utočište od zla naših duša i naših loših djela. 

Koga Allah iz Svoje milosti uputi, nema toga ko će ga u zabludu 
odvesti, a koga u zabludi pravedno ostavi, nema onoga koji će ga 
uputiti. 

Svjedočim da nema istinskog boga koji zaslužuje da se obožava osim 
Allaha, i svjedočim da je Muhammed Njegov rob i Njegov poslanik, 
neka je Allahov salavat i selam na njega, njegovu porodicu, ashabe i sve 
koji ih budu slijedili u dobru do Sudnjega dana. 

Uistinu, najistinitiji govor jeste Allahov govor a najbolja uputa je 
uputa Muhammeda, sallallahu alejhi ve sellem, dok su najgore stvari 
novine u vjeri jer je svaka novina novotarija a svaka novotarija je 
zabluda i stranputica! 

Uzvišeni Allah rekao je: 

[r: \ . y] Uj-o-L-^ 

f^'j c/J* *j &~ ^ b-^' b^' lf-, - 

"O vjernici, bojte se Allaha onako kako se treba bojati i umirite 

samo kao muslimani!" (Prijevod značenja sura Ali Imran, ajet broj 102). 

L^gJ-« ^—^J ^-^~5j ^i-** Jr^J ^r*^ 3 - 5 j^-Ss-iL>- (^AJI (^Vj i^ 4 ^' lJ^ 1 ^ 

[t:(] 

"O ljudi, bojte se Gospodara svoga, koji vas od jednog čovjeka 
stvara, a od njega je i drugu njegovu stvorio, i od njih dvoje 
mnoge muškarce i žene rasijao. I Allaha se bojte - s imenom čijim 
jedni druge molite - i rodbinske veze ne kidajte, jer Allah, zaista, 

stalno nad vama bdi." (Prijevod značenj: 



ja sura En-Nisa', ajet broj 1). 




"O vjernici, bojte se Allaha i govorite samo istinu. On će vas za 
vaša dobra djela nagraditi i grijehe vam vaše oprostiti. A onaj ko 
se Allahu i Poslaniku Njegovu bude pokoravao - postići će ono 



A zatim, doista, je jedno od najboljih djela i djela kojima se čovjek 
najviše približava Uzvišenom Allahu -naročito danas u ovom našem 
vremenu - podučavanje ljudi vjeri, širenje sunneta Allahovog Poslanika, 
sallallahu alejhi ve sellem, među njima na lahak i pristupačan način kako 
bi ga svi shvatili: i onaj koji traga za znanjem i neuki; a sve se to može 
postići neprestanim ponavljanjem i obnavljanjem dok se vjerski propisi 
ne prošire i kod ljudi urežu u pamćenje. 

Razlike između čovjeka i žene su tjelesne i mentalne prirode kao i 
razlike koje je definisao Serijat. 

One se potvrđuju kroz Serijat, Allahovu odredbu, čula i razum, a 
objašnjenje toga bi bilo, da je AUah, Dželleša'nuhu, stvorio čovjeka i 
ženu kao ljude u paru, te ih učinio muškom i ženskom. 

O tome Uzvišeni kaže: 



"I da On par, muško i žensko, stvara." (Prijevod značenja sura An-Nedžm, ajct broj 

45). 

Oni podjednako učestvuju u formiranju ovog svijeta u stvarima za 
koje su zaduženi. 

Također, i čovjek i žena, bez razlika, imaju jednaka zaduženja u 
pogledu obožavanja Uzvišenog, kada su u pitanju opšti postulati Vjere 
kao što je tevhid, akaid, temelji imana, te predanost Allahu, 



što bude želio." (Prijevod značenj', 



ja sura Al-Ahzab, ajet broj 70-71). 

Dželleša'nuhu. 

Zatim u pogledu nagrade i kazne, obećanja i zastrašivanja, te u 
pogledu očuvanja časti i čednosti. 

Također, podjednako su obuhvaćeni šerijatskim propisima u pogledu 
prava i obaveza. 

Otuda Uzvišeni kaže: 



"Džinne i ljude nisam stvorio osim da mi ibadet čine." (Prijevod značenja 

sura Ez-Zarijat, ajet broj 56). 

I rekao je Allah, Dželleša'nuhu: 



"Onome ko čini dobro, bio muškarac ili žena, a vjernik je, Mi 

Ćemo dati da proživi lijep Život." (Prijevod značenja sura En-NaH, ajet broj 97). 

Također je rekao: 



"A onaj ko čini dobro, bio muškarac ili žena, a vjernik je, - ući će 
u Džennet i neće mu se učiniti ni koliko trun jedan nepravda." 

(Prijevod značenja sura En-Nisa, ajet broj 124). 

Pa neka je slavljen Onaj Koji stvara i upravlja, kome pripada vlast i 
određivanje propisa. 

U tom kontekstu Uzvišeni Allah kaže: 

(jjiS-l aJ Vi o o^Ij ^ikJlj j^JsJlj ( ^ r ~L>iJlj LLž>- ilikj jLgUl JlDt 

[ V! .i] 5>JuJt L>j đii Žjtf 6 jiVlj 

"Gospodar vaš je Allah, koji je nebesa i Zemlju u šest vremenskih 
razdoblja stvorio, a onda se uzdigao iznad Arša; On tamom noći 
prekriva dan, koji ga u stopu prati, a Sunce i Mjesec i zvijezde se 
pokoravaju Njegovoj volji. Samo On stvara i upravlja! Uzvišen 

neka je Allah, Gospodar SvijetOVa!" (Prijevod značenja sura El-E'araf, ajet broj 54). 

I kaže: 

6 pllpl ^ \y& lij J=k>, lp> đll li ^\ dji\p Jli^Jl 

jijLi Ojil^ J^Jlj 6 ftl li ollaiU- olžtf ol^&JU 

[t:rt] Di/" ^ 

"Muškarci vode brigu o ženama zato što je Allah dao prednost 

jednima nad drugima i zato što oni troše imetke svoje. Zbog toga 
su čestite žene poslušne i za vrijeme muževljeva odsustva vode 
brigu o onome o čemu treba da brigu vode, jer i Allah njih štiti." 

(Prijevod značenja sura En-Nisa, ajet broj 34) 

Pogledaj šta za sobom povlači riječ, "pod" (talite), u riječima 
Uzvišenog u suri Et-Tahrim: 

ćJ- o J^J o'fclj ry of^l <jt& iSil C^J* 

[ivi.] 5ji>-lJl]l ^» jUl JJšj lili 4ll \f* u4-^ l^S ^ l^l2ŽL><j <J^~^° 

"Allah navodi kao pouku onima koji ne vjeruju ženu Nuhovu i 
ženu Lutovu: bile su udate za dva čestita roba Naša, ali su prema 
njima licemjerne bile - i njih dvojica im neće ništa moći kod 
Allaha pomoći, i reći će se: "Ulazite vas dvije u vatru, sa onima 

koji ulaze!" (Prijevod značenja sura Et-Tahrim, ajet broj 10). 

Riječi Uzvišenog, "pod", (u prijevodu ajeta se spominje: bile su 
udate) je obznana da one nisu imale vlast nad njima dvojicom već su 
oni kao dva muža imali vlast nad njima. Žena se nikada ne može 
izjednačiti sa čovjekom niti se uzdizati iznad njega. 

Od tih propisa je i stvar poslanstva i objava. Naime ovo dvoje su 
uvijek nosili i prenosili ljude za razliku od žena. U tom kontekstu 
Uzvišeni Allah kaže: 

"A Mi smo i prije tebe samo ljude slali, građane kojima smo 

objave objavljivali." (Prijevod značenja surajusuf, ajet broj 109) 

U tefsiru ovog ajet mufesiri su rekli: "Allah nikada kao Poslanika 
nije poslao: ženu, meleka, džinna niti beduuina". 

Zatim opšte starateljstvo i uprava, i oni koji ga zamjenjuju, kao što je 
šerijatsko sudstvo i administracija, i drugo pored njih, kao što je 
starateljstvo u pitanjima braka, nije osim u rukama muškaraca. 

Muškarci se odlikuju mnogim ibadetima za razliku od žena kao što 
su npr.: obavezni džihad, džume, prisustvovanje džematu, učenje ezana 
i ikameta, i drugo . 

Zatim, razvod je ostavljen u ruci čovjeka a ne u ruci žene, i djeca se 
zovu po očevima a ne po ženama (shodno Kur'anskim uputama) . 

Muškarci imaju duplo veći udio u: nasljedstvu, krvarini, svjedočenju i 
drugim stvarima. Ovi i drugi propisi sa kojima su odlikovani muškarci 
odslikavaju značenje Kur'anskih riječi ajeta 228 sure Bekara: "One 
imaju isto toliko prava koliko i dužnosti, prema zakonu, — samo, muževi 
imaju prednost pred njima za jedan stepen. - A Allah je Silan i Mudar". 

Muškarci imaju nad njima jedan stepen a Allah je Silan i Mudar. 

Ovi propisi, kojima je svakog od njih odlikovao Uzvišeni Allah, 

upućuju na sljedeće stvari: 

Prvo: Vjerovanje i prihvatanje razlika između čovjeka i žene; osjetilnih, 
moralnih i šerijatskih, kako bi svako bio zadovoljan onim što mu je 
Allah propisao u svome kaderu i Serijatu. Te da su ove razlike potpuno 
pravedne i da se kroz njih ogleda urednost i sklad ljudskog društva. 

Drugo: Nije dozvoljeno muslimanu i muslimanki da žude za nečim 
čime je Allah odlikovao jedan pol nad drugim od pomenutih razlika jer 
bi to značilo mržnju i nezadovoljstvo spram Allahove, Dželleša'nuhu, 
odredbe i onoga što je propisao i odredio. Na robu je da traži da mu 
Allah da iz svoje dobrote. Ovo je šerijatska etika kojoj nas je podučio 
Kur'an. Na taj način se otklanja zavist a duša se odgaja da bude 
zadovoljna sa onim što joj je Allah, Dželleša'nuhu, odredio i propisao. 

Zabranjujući tako nešto Uzvišeni je rekao: 




"I ne poželite ono čime je Allah neke od vas odlikovao. 
Muškarcima pripada nagrada za ono što oni urade, a ženama 
nagrada za ono što one urade. I AUaha iz izoblja Njegova molite. 

- Allah, zaista, sva dobro Zna!" (Prijevod značenja sura En-Nisa, ajet broj 32). 

U povodu objave ovog ajeta prenosi se da je Mudžahid rekao: 
"Ummu Selema je rekla:' O Allahov Poslaniče, muškarci ratuju a mi ne 
ratujemo, a nama pripada pola nasljedstva, pa je tom prilikom 
objavljeno: "Nemojte žuditi za onim čime je Allah odlikovao jedne 

nad drugima.'" (Ovu predaju bilježi imam Taberi, Hakim, Ahmed i drugi). 

Rekao je Ebu Džafer Et-Taberi u pogledu značenja ovog ajeta: 
"Nemojte da vam se sviđa stvar kojom je Allah odlikovao jedne nad 
drugima". 

Također se prenosi da je povod objave pomenutog ajeta to, što su 
žene htjele da dostignu stepen muškaraca i da im pripadne ono što 

pripada i njima, pa im je Uzvišeni Allah to zabranio, i naredio svojim 
robovima da se klone neispravnih želja, te im je naredio da Ga mole da 
im da iz Svoje dobrote. Jer takve želje kod njihovih nosioca uzrokuju 
zavist i neopravdanu mržnju. 

Treće: Ako se zna da se ova Kur'anska zabrana odnosi na same želje u 
pogledu pomenute tematike, šta onda reći za onoga ko niječe postojanje 
šerijatskih razlika između čovjeka i žene, i poziva da se iste dokinu, te 
zagovara izjednačavanje pod parolom, "jednakost čovjeka i žene?" 

Nema sumnje da je to jedna nova teorija koja se suprostavlja 
Allahovoj kosmičkoj volji i odredbi kada su u pitanju tjelesne i duhovne 
razlika između čovjeka i žene. 

Islam i njegov vjerozakon su daleko od toga da i jedna trunkica 
ovakvih shvatanja bude zastupljena u Šerijatu onoga Koji je od svih 
najpravedniji. Otuda je žena u Islamu, uživajući plodove Serijata, dobila 
ulogu kraljice kuće i majke koja će odgajati buduće generacije za ovaj 
Ummet. 

Obaveza je povući razliku između lažnih želja koje nemaju osnovu 
kako bi skinuli omču slijepog slijeđenja vladajućih naroda i osloboditi se 
utjecaja porodica pokvarenog društva koje unosi velike pometnje u 
druga zdravija društva. 

I naš Ummet, da ga Allah uputi i popravi njegovo stanje, je krenuo 
putem zablude te su pomiješali ono što je korisno, nakon što je 
ponestalo pameti i mudrosti, sa onim što je pokvareno a što im se 
predstavlja u lijepom svijetlu. 

I zaista su mnogi u tom pogledu pretjerali od naših savremenika 
pogotovo oni koji u rukama drže štampu od onih koji ne kriju svoju 
mržnju prema Islamu . 

Otuda su mnogi pustili jezike i preokrenuli svijetu pamet te se mnogo 
ljudi povelo za njihovim pozivom tako da smo počeli slijediti put 

mnogih koji se deklarišu kao učenjaci od Vjere a koji su o tome izrekli 
ono čega se svaki vjernik odriče. 

Allaha molimo da nas uputi na Pravi put u vremenu kada lažljivi 
jezici govore oni što im pamet ne poima . 

I neka se pripaze oni koji se suprostavljaju Allahovom naređenju i 
odredbi u pogledu njih, da ih ne stigne kakva kazna koja bi pobrisala 
sve njihove tragove na zemlji kao što je to bio slučaj sa onima prije njih. 

Rekao je Allah, azze ve dželle : 

# t? •« il' ••»' > A*"' °>- - \f °f • - \ - ;fi 1° A"' 

"Neka se pripaze oni koji postupaju suprotno naređenju Njegovu, 
da ih iskušenje kakvo ne stigne ili da ih patnja bolna ne snađe." 

(Prijevod značenja sura An-Noor, ajet broj 63). 

I ovo je samo jedan mali dio onoga što ukazuje na osjetilne, moralne 
i šerijatske razlike između čovjeka i žene. 

Safet Suljić 

Islamski Univerzitet Riyadh 
16.07.1435-15.05.2014 

OSNOVA ZENE I MJESTO NJENA 
BORAVKA 

Razumom obdarena osoba ne sumnja da je osnova kod žene da svoje 
vrijeme provodi u kući sa porodicom i da tu počiva osnovni i glavni njen 
posao i zanimacija. 

Dakle, kuća je u prenesenom značenju njeno kraljevstvo u kome 
boravi i njime vlada vodeći brigu o mužu i odgajajući svoju djecu pružajući 
im svu potrebnu toplinu, pažnju i ljubav. 

Allah je stvorio mnoga stvorenja, i svakom stvorenju je odredio ulogu 
koja odgovora njegovom biću a koju istovremeno ne može neko drugo 
biće uspješno da obavlja i tu istu prazninu popuni, i ova stvar je manje više 
poznata kod svi ljudi pa tako i naučnici iz opći ljudskih domena to su 
okakarterisali i naučno prokomentarisali da je to dio normalnog prirodnog 
poretka ili „prirodna ravnoteža", a od tih svih stvorenja je čovjek (Insan) 
koji je stvoren za najplemenitiju i najuzvišeniju ulogu među svim 
stvorenjima a to je El-Ibade ili obožavanje Allaha, azze ve dželle, kao što 
Kur'an o tome kaže: „A ljude i džine nisam stvorio osim da Me 

obožavaju." (Prijevod značenja sura Az-Zarijat, ajet broj 56). 

Također, opće poznato je da je Allah stvorio stvorenja žive podijelivši ih 
na rodove tj. muško i žensko i svakom spolu je odredio ulogu koja je u 
skladu sa prirodom, mogućnostima i fizičkim sklopom dotičnog spola. 

Dakle, prirodni poredak insistira da rad čovjeka bude van kuće, a po 
prirodi opet posao žene biva unutar kuće, i svaki onaj koji kaže drugačije 
on se ustvari suprotstavlja prirodi i onome što je u čovjeku prirodno 
usađeno (njegova osnova). 

Osnova je boravak žene u njenoj kući shodno riječima Allaha, 
Uzvišenog: 

[rr:rr] jJjS/l jft^*^ If^f? ^3 C&J* d Z>j*J 

"U kućama svojim boravite i ljepotu svoju, kao u davno pagansko 

doba, ne pokaZujte." (Prijevod značenja sura Al-Ahzab, ajet broj 33). 

Komentarišući ove riječi hafiz Ibn Kesir, rahmetullahi alejhi, kazao je: 
"Uzvišeni veli: "U kućama svojim ostanite..." to znači nemojte izlaziti bez 
potrebe, osim ako je u pitanju nešto šerijatske naravi (kao što je odlazak u 
džamiju) pod uvjetom kojeg navodi Allohov Poslanik, sallallahu alejhi ve 
sellem, u svom govoru: "Nemojte zabranjivati Allahovim robinjama da idu 
u Allahove mesdžide. Neka idu, ali neupadljivo." U jednom drugom 
rivajetu stoji: "...a njihove kuće su im bolje". 

Ebu Davud prenosi od Allahovog Poslanika, sallallahu alejhi ve sellem, 
da rekao je: "Namaz žene u njenoj sobici je bolji od namaza u njenoj kući, 
a njen namaz u njenoj kući bolji je od njenog namaza u njenom 
predsoblju." 

Uzvišeni veli: "...i ljepotu svoju kao u davno pagansko doba ne 
pokazujte..."tj. kada su one izlazile iz svojih kuća, imale su poseban hod, 
izvijajući svoje tijelo, koketirale su i gizdale se. Stavljale bi veo na svoje 
glave, ali ga ne bi zategle, pa bi se vidjele njihove ogrlice, minđuše i vrat. 
Ako je sve ovo uočljivo, onda se to naziva "teberrudž", tj. otkrivanje onoga 
što se po Šerijatu treba pokriti. Zabrana o otkrivanja onoga što po šerijatu 
nije dopušteno obuhvata ostale vjernice. 

Prvi džahilijet odnosi se na period između Idrisa i Nuha, alejhi selam, i 
trajao je hiljadu godina. Tada se pojavilo prvo pokazivanje ženske ljepote 
ljudima i muške ženama. Slušali su Iblisa, koji je upotrijebio nešto slično 
onom u što sviraju pastiri. Tako je on proizveo zvuk kakvog ljudi prije nisu 
čuli. A Iblis bi se pokazao u liku mladića svirajući na svojoj fruli. Tako je 
okupio žene i ljude da bi ga slušali što je prouzrokovalo da jedni drugima 
pokazuju svoju ljepotu dok se na kraju među njima nije pojavio blud. To je 
značenje Allahovih riječi: "...i ljepotu svoju kao u davno pagansko doba ne 
pokazujte..." Ovo je skraćeno iznošenje Ibn-Abasovih riječi." (Pogledati Tefsir 

Ibn Kesir, komentar sure Az-Zarijat, ajet broj 33). 

Ovdje treba naglasiti kako određeni ljudi a pogotovo neprijatelji islama i 
muslimana pokušavaju da prethodni ajet tumače putem svoga skučenog 
„ograničenog" razuma pokušavajući predstaviti da žena pod svaku cijenu 
mora biti i ostati u kući. 

Odgovor biva, ne nikako, mi kažemo da je osnova da žena bude i biva u 
kući no kada dođe situacija i bude opravdana potreba za izlazak onda to je 
svakako i poželjno - dakle potrebe se određuju shodno njihovoj stvarnoj 
opravdanosti. 

Također, kao još jedan dokaz koji ukazuje da je osnova žena da borave 
u kućama jeste što je Allah, Uzvišeni u svojoj Plemenitoj knjizi na četiri 
mjesta spomenuo žene i za njih vezao (dodao) imenicu kuće, što opet 
dodatno ukazuje na prethodno spomenuto a to je da je priroda i osnova 
boravak žene u kući a njen izlazak i napuštanje kuće je izuzetak. 

Na muslimanu i muslimanki je obaveza da nikada ne zaborave na 
Allaha, koji ih je stvorio kako bi Ga obožavali: 

"Gospodar naš je Onaj koji je svemu onom što je stvorio dao ono što 
mu je potrebno, zatim ga, kako da se time koristi, nadahnuo..." 

(Prijevod značenja sura Ta Ha, ajet broj 50). 

I ukoliko se desi da je žena prinuđena da izađe van kuće, onda i za 
takvu situaciju islam kao savršena vjera došao je sa određenim 
normativima i pravilima kojih se žena mora da pridržava, i ovom prilikom 
ja ću spomenuti samo ono što je najhitnije bez da to opširno pojašnjavam. 

OBAVEZNI UVJETI I PRAVILA PRI 
ŽENINOM RADU (ZAPOŠLJAVANJU) 

Islam kao cijelokupni sistem i koncept života, kada je dao pravo ženi da 
stiče i posjeduje imetak, ova plemenita vjera također tu stvar nije u 
potpunosti prepustila čovjeku kao jedinki, nego je naprotiv postavila 
određena pravila i uslove koji bi spriječili da osoba zapadne u haram 
(zabranjene) stvari a također kako bi i druge spriječili da njoj nanesu neku 
štetu ili nepravdu. 

Od tih pravila koja se moraju ispiniti pri ženi koja želi da sopstveno 
zarađuje i radi jesu sljedeća pravila: 

1. DA IMA DOZVOLU I SAGLASNOT STARATELJA (OTAC, 
BRAT, DJED) ILI PAK MUŽA O RADU VAN KUĆE: 

Da čovjek vodi brigu i stara se o ženi ili pak ženskom djetetu spomenuo 
je i Allah, azze ve dželle, u svojoj Plemenitoj knjizi. 

Rekao je Allah, azze ve dželle: 

[t:rt]0 

"Muškarci vode brigu o ženama zato što je Allah dao prednost 
jednima nad drugima i zato što oni troše imetke svoje." (Prijevod značenja 

sura An-Nisa, ajet broj 34). 

I ovo pravilo ostaje na snazi sve dok se ne konstatuje da njen stratelj ili 
muž čini zulum (nepravdu) njoj zabranjivajući joj posao ili nešto slično 
želeći time da joj nanese štetu i nepravdu. 

AUahov Poslanik, sallallahu alejhi ve sellem, je u svojim riječima 
pojasnio šta znači ova „uprava" i vođenje brige o ženi, pa kaže: ,,I žena ne 
izlazi iz kuće osim sa dopuštenjem, a svaka ona koja izađe iz kuće bez 
dozvole staratelja (muža, oca) nju proklinju meleki - meleki srdžbe i meleki 

milosti, SVe dok Se ne pokaje ili ne vrati kući." (Hadis je zabilježio Taberani, u Sunenu u 
poglavlju o braku, pravo muža kod žene pod brojem 7638). 

Rekao je šejhu-l-Islam Ibn Tejmijje, rahmetullahi alejhi: „Ženi nije 
dozvoljeno da izađe iz kuće osim sa dozvolom muža, pa ukoliko izađe bez 
njegove dozvole ona se smatra da je od onih nepokornih (prkosnika svome 
mužu) i kao takva ona se je ogriješila prema Allahu, azze ve dželle, i prema 
Poslaniku, sallallahu alejhi ve sellem, i zbog toga zaslužuje kaznu 

(dunjalučku)." (Pogledati Medžmu' Fetava 32/281). 

I rekao je imam Nevevi, rahmetullahi alejhi, komentarišući hadis i riječi 
Allahova Poslanika, sallallahu alejhi ve sellem: „Kada od vas žene zatraže 
noću da izađu do mesdžida (klanjati) dozvolite im." (MusUm, 442). 

Kaže Nevevi: „Ovo je dokaz da žena ne izlazi iz kuće svoga muža osim 
sa dozvolom, jer je u prethodnom hadisu naglašeno da su muškarci 
(muževi) ti koji posjeduju to pravo kod žena, a muž ima pravo da zabrani 
ženi izlazak iz kuće osim u stvarima zbog kojih mora da izađe (darura), sve 
jedno da li želi posjetu svojih roditelja, ili pak njihov obilazak ili pak da 
nekom od njih klanja dženazu." (Ei-Medžmu 1 od Nevevija 4/199). 

Pa tako učenjaci spominju mnoge stvari u vezi prethodnog, pa kaže 
imam Safija, rahmetullahi alejhi: „Čovjek ima pravo da spriječi ženu da 
obavi Hadždž Islami (rukn Islama) ako prethodno nije zanijetila i ušla u 
obrede Hadždža." 

Također, prenosi se u djelu El-Umm od imama Safije, da je rekao: „Kada 
djevojka postane punoljetna i pri tome ima sve neophodno mogućnosti da 
obavi Hadždž, a njen staratelj (otac) ili pak muž je žele spriječiti u tome - 
imaju pravo osim ako je već ušla u obrede Hadždža." 

Pa ako je ovako stanje po pitanju Hadždža koji je Farz, šta onda reći za 
druge stvari koje su na stepenu mubaha (dozvoljenog)? 

2. DA NJEN IZLAZAK BUDE ZBOG POTREBE (AR. HADŽE) ILI 
PAK PRIJEKE POTREBE BEZ ČEGA SE NE MOŽE (AR. 
DARURE): 

Ova potreba ponekada biva lične prirode a ponekada se ona manifestuje u 
potrebi društva i zajednice u kojoj živi, a ponekada njen posao biva iz 
domena FARZ AJN ili pak FARZ KIFAJE, kao što je da podučava ostale 
muslimanke znanju koje posjeduje (ako je učena) ili pak da liječi druge 
muslimanke (ako je doktorica), ili općenito bilo koji drugi posao u kome se 

zahtjeva da isti vrši ženska osoba, ili pak da se u njenom izlasku ogleda 
pomaganje muža, oca, brata... 

A od dokaza koji ukazuju da se njen izlazak veže za potrebu jesu i riječi 
Allaha, azze ve dželle: 

O OlSj^ij jj- 4 "^"53 ^J^^i il^"^ ^JJ 

i\s?)\ jJ-^j J&LŽ "tf Uli o U JU 

"A kad stiže do vode medjenske, zateče oko nje mnoge ljude kako 
napajaju stoku, a malo podalje od njih ugleda dvije žene koje su je 
od vode odbijale. "Sta vi radite?" - upita on. "Mi ne napajamo dok 
čobani ne odu" - odgovoriše one - "a otac nam je veoma star."" 

(Prijevod značenja sura Al-Qasas, ajet broj 23). 

I ono što se razumije iz ajeta, odnosno ajet ukazuje da je izlazak ove 
dvije djevojke bio potreba (ar. Hadže) jer je kazano: "a otac nam je veoma 
star.", što ukazuje da on nije mogao da vodi brigu o stoci i da ih napaja, pa 
su to one morale da čine, te se iz svega navedenog razumije da je posao 
žene vezan za potrebu (ar. Hadže). 

Dokaz više spomenutom jeste i hadis AUahova Poslanika, sallallahu alejhi 
ve sellem, kojeg prenosi Aiša, radijallahu anha, u kome stoji: „AUah vam je 
dozvolio da izlazite iz kuća vaših zbog potreba (ar. Hadže) vaših." (Hadis 

bilježi imam Buhari 4989). 

Komentarišući prethodni hadis, rekao je imam Ajni, rahmetullahi alejhi: 
Rekao je Ibn Bettal: „Ovaj hadis je dokaz da žena ima pravo izaći iz kuće 
zbog stvari koja je dozvoljena (mubah) kao što je recimo: posjeta roditelja 
ili familije ili pak nešto drugo što je iz domena potrebe (ar. Hadže), dok 
zabrana istog za žene bi bila poteškoća i šteta, a jasno je kur'ansko pravilo 
koje kaže: ,,u vjeri vam nije ništa teško propisao."" (Pogledati Umdetu Ei-Kari' 

20/218). 

3. DA POSAO KOJI ŽELI RADITI U SVOJOJ OSNOVI BUDE 
MUBAH (DOZVOLJEN): 

Da je posao dozvoljen - mubah, jer nijedan posao ne smije da izlazi iz 
okvira dozvoljenog. Isto tako treba naglasiti da ženino zapošljavanje može 
biti farz-ajn ili farz-kifaje. 

Ukoliko je ummet u prijekoj potrebi za određenom ženom i njenim 
zanimanjem, tada je farz-ajn (poput bavljenja da'vom, obrazovanjem) ili u 

slučaju kada je potrebna određena skupina žena, onda je farz-kifaje (poput 
ginekologa). 

Dok na drugu stranu zabranjenim poslom se smatra sve ono što je 
Serijat zabranio i kao takav oprečan je osnovnim šerijatskim normativima 
kao što je recimo: zapošljavanje žene u bankama koje rade s kamatom, ili 
pak koje se bave proizvodnjom alkohola ili pak da se žena bavi glumom ili 
bilo čime što je po islamu zabranjeno. 

4. DA POSAO ODGOVORA ŽENINOJ PRIRODI: 

Da posao odgovara ženinoj prirodi u kojoj ju je Allah stvorio i žena bi 
trebala da bira samo one poslove koji odgovaraju njenoj prirodi. 

Zbog ženine tjelesne i psihičke konstrukcije, islam joj je kao glavnu 
"ulogu" dodijelio rađanje i odgajanje generacija koje će nositi poslanicu 
islama i biti jednim od razloga napretka i snage islamskog ummeta na svim 
poljima. 

Čitajući plemenite hadise možemo zapaziti da je većina hadisa koji se 
tiču žene specifična po tome što podstiču ženu na ulogu kao supruge, 
majke i odgajateljice. 

Ni Kur'an nije zanemario ovu veličanstvenu ulogu spominjući majku u 
brojnim ajetima. Ovo je dokaz da islam kao vjera podstiče ženu da pridaje 
pažnju svojoj osnovnoj ulozi zbog koje je stvorena, ulozi koja joj je 
donijela nagradu i poštovanje. 

Znajući težinu svoga "zadatka", muslimanske majke su se u prošlosti u 
potpunosti posvećivale toj ulozi žrtvujući sebe, svoj imetak i vrijeme kako 
bi tu svoju obavezu izvršile na najbolji način. 

Zato u prošlosti tako često nailazimo na velike islamske učenjake 
poput Ahmeda ibn Hanbela, Safije, Ibn Tejmijje, Rebi'a Er-Reja, Ebu 
Hanife, Ibn Kajjima i ostalih, dok se u novije vrijeme na prste mogu 
pobrojati učenjaci poput Ibn Baza, Ibn Usejmina, Albanija. 

To je zbog toga što je muslimanka odnedavno zaboravila i zanemarila 
svoju glavnu ulogu, a u isto vrijeme neprestano traži svoja prava i 
ravnopravnost sa muškarcima. 

Ugledajući se na "moderne i slobodne" žene Evrope i Amerike, 
muslimanke žele biti poput njih bez ikakvih vjerskih ograničenja kad je u 
pitanju zapošljavanje, vožnja auta, odlazak i putovanja bez mahrema i 
ostavljanje šerijatskog oblačenja kojim se vraćaju u "kameno doba". 

Ovakvo shvatanje kod njih je postepeno uvođeno tokom kolonijalnog 
"istrebljivanja" islama u islamskim zemljama i postepenim kulturnim 
"pokrštavanjem" muslimana na Balkanu i u Bosni. 

Zagovornici ženinog zapošljavanja van njene kuće ističu pojedine 
pozitivne strane toga, ne obazirući se na negativne posljedice njenog posla 
koje ne samo da negativno utječe na nju samu, već i na njene najbliže, i na 
ostalo društvo. 

5. PRIDRŽAVANJE ŠERIJATSKOG NAČINA OBLAČENJA (DA 
BUDE U SKLADU SA ŠERIJATOM): 

Pridržavanje šerijatskog načina oblačenja kojim se uvjetuje da žena 
prilikom izlaska iz kuće ne privlači na sebe pažnju ljudi, niti svojim 
postupkom biva uzrokom napastvovanja ili da sebe bilo kojim slučajem 
izloži za predmet prijetnje i neželjenih muških pogleda. 

Dakle, žena prilikom izlaska iz kuće mora da bude obučena u šerijatkoj 
odjeći ili kod nas poznatijoj pod imenom SERIJATSKI ĐILBAB ILI 
HIDŽAB. 

UVJETI/ŠARTOVI ŠERIJATSKOG 
ĐILBABA (HIDŽABA) 

Pošto je džilbab (hidžab) sam po sebi tako specifičan neophodno je da 
se ispune određeni šartovi da bi on bio ispravan. 

Prvi šart - da hidžab ne bude sam po sebi ukras. 

Dokaz za ovo su riječi Uzvišenog: "... i neka ne dozvole da se od 
ukrasa njihovih vidi išta osim onoga što je ionako spoljašnje, i neka 
vela svoja spuste na grudi svoje; neka ukrase svoje ne pokazuju 

drugima, tO mogu Samo muževima SVOjim ..." (Prijevod značenja sura En-Nur, 
ajet broj 31). 

Znači, Uzvišeni Allah zabranjuje ženama da pokazuju ukrase svoje, u 
što ulazi prvenstveno njena odjeća, osim njenim mahremima. A sa druge 
strane joj naređeno nošenje hidžaba (đilbaba) što znači da taj hidžab nije 
ukrasna odjeća u kojoj se ona sredi i izađe pred mahreme. 

Ovo znači da hidžab ne može biti košulja i suknja, niti ukrašena haljina, 
a da ne govorimo košulja i hlače ma kako bile široke, niti tunika iznad 
koljena, ispod koljena ili do koljena, jer sve ovo je odjeća koja je sama po 
sebi ukras za ženu u kojoj se ona sredi pred drugima. 

Drugi šart - da hidžab bude gust toliko da se ne vidi kroz njega. 

Dokaz za ovaj šart je gore spomenuti hadis od Ebu Hurejre, radijallahu 
anhu, koga bilježi Muslim u svom Sahihu da je Poslanik, sallallahu alejhi ve 
sellem, rekao: "Dvije skupine stanovnika Vatre nisam ih vidio: ljudi sa 
bičevima poput kravljih repova sa kojima udaraju narod, i žene obučene a 
gole, koje se uvijaju kada hodaju, njihove glave su poput nagetih grba od 
deva, neće ući u Džennet niti osjetiti njegov miris, a njegov miris se osjeti 
na udaljenosti od toga do toga." 

Kaže Ibn Abdulberr: "Ovde se misli na žene koje oblače laganu odjeću 
koja opisuje i ne pokriva, pa se takve žene nazivaju obučenim a u suštini su 
gole". 

Prema tome, hidžab ne smije biti providan tako da opisuje tijelo koje je 
ispod njega da bi se čak vidjela i boja kože. 

Prenosi Alkame od svoje majke da je Hafsa bint Abdurrahman ušla kod 
Aiše, radijallahu anha, a na njoj je bio providan himar (ono što pokriva od 
glave do pasa) - a u rivajetu kod Ibn S'ada je došlo: tako da joj se vidilo 
kroz njega čelo - pa joj je Aiša, radijallahu anha, pocijepala taj himar i 
obukla joj gust himar. Ovaj rivajet bilježe Malik i Bejheki, a Abdulkadir 
Arnaut ga je ocijenio dobrim. 

Bilježi Buharija u svom Sahihu od Aiše, radijallahu anha, da je rekla: 
"Neka se Allah smiluje ženama muhadžira, nakon što je Allah objavio "I 
neka vela svoja spuste na grudi svoje" one su pocijepale najgušće dijelove 
svojih ogrtača i napravile od njih himare (ono što pokriva od glave do 
pasa)". Postupak Aiše, radijallahu anha, i žena muhadžira, radijallahu 
anhume, jasno ukazuje na to da su one vodile računa da njihovi hidžabi 
budu gusti. 

Treći šart - da hidžab bude širok, odnosno da ne opisuje izgled tijela. 

Smisao nošenja hidžaba je da prvenstveno pokrije stidno mjesto i da 
spriječi fitnu (tj. da spriječi buđenje strasti koje pozivaju čovjeka polnom 
odnosu ili ljubavnoj predigri) a to se ne može postići osim sa oblačenjem 
guste i široke odjeće. Jer gusta a tijesna odjeća, iako je pokrila tijelo ona 
opisuje njegov izgled i konture tijela, tako da se u tijesnoj odjeći jasno 
istaknu grudi, kukovi i ostali zavodljivi dijelovi tijela za koje nema sumnje 
da su fitna za muškarce. 

Dokaz da hidžab mora biti širok je hadis kojeg bilježi Ahmed od 
Usame ibn Zejda, radijallahu anhu, u kojem je došlo da mu je Poslanik, 
sallallahu alejhi ve sellem, dao odjeću iz Egipta koju je njemu poklonio 
Dihjetu El-Kelbi pa ju je Usama dao svojoj ženi. Kada je to saznao 
Poslanik, sallallahu alejhi ve sellem, rekao mu je: "Naredi joj nek oblači 
ispod te odjeće odjeću koja je uz tijelo, ja se bojim da će joj (ta odjeća) 
oslikavati njenu figuru". Ravije ovog hadisa su pouzdani osim Abdullaha 
ibn Muhammeda ibn Akila za kojeg kaže Ibn Hadžer da je saduk (da se 
njegov hadis može dignuti na stepen dobrog) ali da ima u njemu slabosti. 
Ovaj hadis podupire drugi hadis u rivajetu od Dihjeta El-Kelbija, 
radijalalhu anhu, u kojem je došlo da mu je Poslanik, sallallahu alejhi ve 
sellem, dao odjeću koju je dobio iz Egipta i rekao mu da je podijeli na dva 
dijela, pa da od jednog sašije sebi košulju a drugi da da ženi da se pokrije. 

A kad je Dihje krenuo od njega rekao mu je : "Naredi svoj ženi da 
ispod te odjeće obuče nešto da je ne bi oslikavala (njen izgled)". Ovaj hadis 
bilježi Ebu Davud, Bejheki i Hakim. U njegovom senedu je Ibn Lehia čiji 
hadis se ne uzima kao dokaz. Međutim, potvrđuje hadis Ibn Lehie takođe 
Jahja ibn Ejjub El-Misri koji iako u njemu ima slabosti imam Muslim je 
prihvatao njegove hadise, a Buharija ih je uzimao kao potvrdu za druge 
hadise. Prema tome, ova dva hadisa zajedno jedan drugog podupiru tako 
da se mogu uzeti kao dokaz po ovom pitanju, pogotovo što u njihovom 
tekstu nema nešto što bi se moglo negirati. 

Takođe, bilježe Bejheki i Ibn Ebi Sejbe predaje od Omera, radijallahu 
anhu, i Esme bint Ebi Bekr, radijallahu anha, da su upozoravali na odjeću 
koja ocrtava i oslikava figuru žene. 

Cevrti šart — da hidžab ne bude namirisan. 

Nije dozvoljeno ženi da se namiriše a zatim izađe iz svoje kuće jer to 
privlači poglede ljudi i pokreće kod njih strasti, svejedno bio miris na 
njenom tijelu ili na odjeći. 

Dokaz za ovo je više hadisa a neki od njih su: 

Ono što se prenosi se od Ebu Muse El-Eš'arija, radijallahu anhu, da je 
Poslanik, sallallahu alejhi ve sellem, rekao: "Koja god se žena namiriše a 
zatim izađe pa prođe pored ljudi da bi oni osjetili njen miris ona je 
zinalučarka". Hadis bilježe Nesai, Ahmed i Hakim, a Hakim ga ocjenjuje 

vjerodostojnim u čemu se sa njim slaže Zehebi, a dobrim ga ocjenjuju 
Albani i Suajb Arnaut. 

Hadis od Zejnebe Es-Sekafije, radijallahu anha, da je Poslanik, 
sallallahu alejhi ve sellem, rekao: "Kada neka od vas izađe u mesdžid neka 
sebi nikako ne približava miris". Ovaj rivajet bilježi Nesai, Munavi ga 
ocjenjuje dobrim a Albani vjerodostojnim. A isti ovaj hadis bilježi Muslim 
u svom Sahihu sa malo drugačijim tekstom: "Kada neka od vas ode klanjati 
jaciju neka sebi nikako ne približava miris . " 

Hadis od Ebu Hurejre, radijallahu anhu, kojeg bilježi Muslim u svom 
Sahihu da je Poslanik, sallallahu alejhi ve sellem, rekao: "Koja god se žena 
namiriše neka ne prisustvuje sa nama jaciji namazu." 

Peti šart - da hidžab žene ne liči odjeći muškaraca i da ne bude od odjeće 
šuhreta (tj. od odjeće po kojoj se prepoznaje). 

Nije dozvoljeno ženi da nosi odjeću koja je specifična za muškarce jer 
je Allahov Poslanik, sallallahu alejhi ve sellem, prokleo muškarce koji 
oponašaju žene i žene koje oponašaju muškarce, a ovo bilježi Buharija u 
svom Sahihu od Abdullaha ibn Abbasa, radijallahu anhuma. 
Takođe, prenosi Ebu Hurejre, radijallahu anhu, da je Poslanik, sallallahu 
alejhi ve sellem, rekao: "Allah je prokleo muškarca koji oblači odjeću žene i 
ženu koja oblači odjeću muškarca". Hadis bilježi Ebu Davud, Ahmed, 
Hakim i Ibn Hibban, a vjerodostojnim su ga ocijenili Albani i Suajb 
Arnaut. 

A što se odjeće šuhreta, prenosi Abdullah ibn Omer, radijallahu 
anhuma, da je Poslanik, sallallahu alejhi ve sellem, rekao: "Ko obuče 
odjeću šuhreta na dunjaluku obuće mu Allah, dželle še'nuhu, odjeću 
poniženja na Sudnjem danu a zatim će gorjeti u vatri". Hadis bilježi Ebu 
Davud, Ibn Madže i Ahmed a dobrim ga ocjenjuju Busiri, Albani i Suajb 
Arnaut. 

Šesti šart - da hidžab obuhvata cijelo tijelo. 

Dokaz da hidžab treba obuhvatiti cijelo tijelo je hadis od Ummu 
Seleme, radijallahu anha, u kojem je došlo da je Abdullah ibn Omer, 
radijallahu anhuma, rekao: "Čuo sam Allahovog Poslanika, sallallahu alejhi 
ve sellem, da kaže: "Onaj ko vuče svoju odjeću iz oholosti Allah neće 
gledati u njega na Sudnjem danu", pa je Ummu Seleme, radijallahu anha, 
upitala: Pa šta će žene raditi sa krajevima svoje odjeće? On joj odgovori: 

"Pustiće ga jedan pedalj", zatim je dodala: Znači, otkriće se njihova stopala. 
A on joj reče na to: "Onda će pustiti u dužini lakta i neće puštati duže od 
toga". Hadis bilježe Tirmizi, Nesai i Ahmed, a kaže Tirmizi da je hadis 
dobar vjerodostojan, a vjerodostojnim ga ocjenjuju Albani i Suajb Arnaut. 

Prenosi Aiša, radijallahu anha, da je Poslanik, sallallahu alejhi ve sellem, 
rekao: "Krajevi odjeće žena trebaju biti duži za jedan pedalj", a pitala ga je 
Aiša, radijallahu anha: A koliko kada izađe na pijacu (trgovinu)? On joj 
odgovori: "Onda koliko lakat". Hadis bilježi Ibn Madže i Ahmed, a 
vjerodostojnim ga ocjenjuju Albani i Suajb Arnaut. 

Ovi hadisi ukazuju da hidžab žene treba da obuhvata cijelo njezino 
tijelo, pa čak i stopala, osim što se može dodati da guste čarape mijenjaju 
krajeve odjeće u pokrivanju stopala. 

Prema tome, šartovi hidžaba su: 

da ne bude sam po sebi ukras 

da bude gust toliko da se ne vidi kroz njega 

da bude širok, odnosno da ne opisuje izgled tijela 

da ne bude namirisan 

da ne liči odjeći muškaraca i da ne bude od odjeće šuhreta i 
oponašanja nevjernika 
da obuhvata cijelo tijelo 

Znači, šerijatski hidžab ne može biti široka i duga tunika, prvo jer 
tunika u osnovi nije hidžab (džilbab) a drugo jer se nošenjem tunike ne 
ispunjava većina šartova hidžaba poput toga da hidžab nije sam po sebi 
ukras (a tunika je ukras sama po sebi), da hidžab bude širok i da ne 
oslikava izgled tijela (a tunika je obično uska i opisuje grudi i kukove, ili je 
od materijala koji se lijepi uz tijelo), da hidžab ne liči odjeći muškarca (a 
tunika liči odjeći muškaraca jer oni nose duge košulje do koljena, što je 
običaj u mnogim muslimanskim zemljama) i da hidžab obuhavata čitavo 
tijelo (a tunika ne obuhvata čitavo tijelo). 

A nošenje pantalona, svejedno bile široke ili uske samim time što 
razdvajaju jednu nogu od druge, a koje su same po sebi muška odjeća, 
potpada pod hadis u kojem se proklinju žene koje oponašaju muškarce, te 
ženi nije dozvoljeno da ih nosi osim ispod hidžaba. 

6. DA NE BUDE OSAMLJIVANJA I MIJEŠANJA SA 
MUŠKARCIMA: 

Ne smije biti osamljivanja ili miješanja sa muškarcima, zbog riječi 
Allahova Poslanika, sallallahu alejhi ve sellem: "Nikada se muškarac ne 
osami sa ženom a da šejtan ne bude treći uz njih." (Buhad, 2844,Musiim, 3236) 

Dokaz je i hadis Usejda ibn Hudejra koji je čuo da je Poslanik, sallallahu 
alejhi ve sellem, izlazeći iz mesdžida i videći da su se žene i muškarci 
pomiješali na putu, rekao: "Udaljite se od sredine puta, jer nije vaše da 
idete sredinom puta, već se držite njegovih krajeva." 

Nakon toga žene su se toliko odmicale tako da se njihova odjeća kačila 

o ogradu. (Ebu Davud, hadis hascn, Sahihu ve daifu suneni Ebi Davud, br. 5272, Albani). 

Ovom naredbom Poslanik, sallallahu alejhi ve sellem, zabranio je 
ženama da idu sredinom puta, jer bi se na taj način miješale sa muškarcima. 

7. NEUSKBAĆIVANJE SUPRUGOVIH ILI DJEČIJIH PRAVA: 

Neuskraćivanje suprugovih ili dječijih prava, jer je ženi vadžib da se 
brine za njih. Zbog toga je zapošljavanje nekima dozvoljeno, a ne svima, 
jer iz njega proizilazi gubljenje veće koristi. 

Dokaz za ovo su Poslanikove, sallallahu alejhi ve sellem, riječi 
Abdullahu ibn Amru: "Zar nisam obaviješten da ti ustaješ noću, a postiš 
danju?"Rekao je: "Ja to radim." Na to mu je Poslanik rekao: "Zaista ako ti 
tako radiš, oslabit će tvoj vid (zbog dugog nespavanja) i umorit će se tvoja 
duša. Zaista tvoja duša ima pravo i tvoja porodica ima pravo, pa posti i 

jedi, i klanjaj i Spavaj." (Buhan, 1102, Fethul-Bari). 

Prethodni hadis ukazuje na to da musliman ima prava naspram samog 
sebe i svoje porodice, i obavezan je da ih izvršava, zato je suprugina 
obaveza, ako radi van kuće, da ne zanemaruje prava svog supruga i djece. 

8. SIGURNOST OD ISKUŠENJA ILI ZAPADANJA U HARAM 
STVARI: 

Sigurnost od iskušenja i nečinjenje zabranjenog prilikom odlaska ili 
povratka sa posla. 

Ukoliko postoji bojazan da će biti iskušana ili da će druge dovesti u 
iskušenje, onda joj nije dozvoljen odlazak na posao. 

Šerijatski pravnici kao dokaz za ovaj uvjet navode sljedeći hadis: 
"Nisam ostavio poslije sebe težeg iskušenja za muškarce od žena." (Buhari, 

4808, Muslim, 7121) 

9. DA ŽENIN HOD BUDE ISPRAVAN (UMJEREN): 

Prilikom izlaska iz kuće žena također treba da vodi računa o svome 
hodu tj. da njen govor i hod budu umjereni. 

Rekao je Allah, azze ve dželle: 

[rr:rr] jJjS/l If^f? ^3 if 3 ^- 4 ^3 

"U kućama svojim boravite i ljepotu svoju, kao u davno pagansko 

doba, ne pokazujte." (Prijevod značenja sura Al-Ahzab, ajet broj 33). 

Komentarišući ove riječi hafiz Ibn Kesir, rahmetullahi alejhi, kazao je: 
"Uzvišeni veli: "...i ljepotu svoju kao u davno pagansko doba ne 
pokazujte.. ."tj. kada su one izlazile iz svojih kuća, imale su poseban hod, 
izvijajući svoje tijelo, koketirale su i gizdale se. Stavljale bi veo na svoje 
glave, ali ga ne bi zategle, pa bi se vidjele njihove ogrlice, minđuše i vrat. 
Ako je sve ovo uočljivo, onda se to naziva "teberrudž", tj. otkrivanje onoga 
što se po Šerijatu treba pokriti. Zabrana o otkrivanja onoga što po šerijatu 
nije dopušteno obuhvata ostale vjernice. 

Prvi džahilijet odnosi se na period između Idrisa i Nuha, alejhi selam, i 
trajao je hiljadu godina. Tada se pojavilo prvo pokazivanje ženske ljepote 
ljudima i muške ženama. Slušali su Ibksa, koji je upotrijebio nešto slično 
onom u što sviraju pastiri. Tako je on proizveo zvuk kakvog ljudi prije nisu 
čuli. A Ibks bi se pokazao u liku mladića svirajući na svojoj fruli. Tako je 
okupio žene i ljude da bi ga slušali što je prouzrokovalo da jedni drugima 
pokazuju svoju ljepotu dok se na kraju među njima nije pojavio blud. To je 
značenje Allahovih riječi: "...i ljepotu svoju kao u davno pagansko doba ne 
pokazujte..." Ovo je skraćeno iznošenje Ibn-Abasovih riječi." (Pogledati Tefsir 

Ibn Kesir, komentar sure Az-Zarijat, ajet broj 33). 

10. DA ŽENA PRILIKOM IZLASKA I BORAVKA VAN KUĆE 
OBARA I ČUVA SVOJ POGLED: 
Rekao je Uzvišeni: 

s ^ 0 ^ 0 Q J' 

ji^. *5 h&rjj* 5^=3 o^j^ 1 lyi ćr^^t J^j 




„A reci vjernicama neka obore poglede svoje i neka vode brigu o 
stidnim mjestima svojim; i neka ne dozvole da se od ukrasa njihovih 
vidi išta osim onoga što je ionako spoljašnje, i neka vela svoja spuste 
na grudi svoje; neka ukrase svoje ne pokazuju drugima, to mogu 
samo muževima svojim, ili očevima svojim, ili očevima muževa 
svojih, ili sinovima svojim, ili sinovima muževa svojih, ili braći 
svojoj, ili sinovima braće svoje, ili sinovima sestara svojih, ili 
prijateljicama svojim, ili robinjama svojim, ili muškarcima kojima 
nisu potrebne žene, ili djeci koja još ne znaju koja su stidna mjesta 
žena; i neka ne udaraju nogama svojim da bi se čuo zveket nakita 
njihova koji pokrivaju. I svi se AUahu pokajte, o vjernici, da biste 

pOStigli Ono ŠtO Želite." (Prijevod značenja sura An-Nur, ajet broj 31). 

NEGATIVNE POSLJEDICE ŽENINOG 
ZAPOŠLJAVANJA 

Mnogo je negativni posljedica koje za sobom povlači ženino 
zapošljavanje (i ako je korist od samog posla mala) i te se posljedice 
negativno manifestiraju na: ženu na prvom mjestu, djecu, muža, porodicu i 
društvo kao cijelinu. 

Negativne posljedice na dijete 

Majčin rad van kuće uzrokuje neposvećivanje dovoljne pažnje i 
nježnosti djetetu koje osjeća nedostatak osobe s kojom će razgovarati o 
svojim problemima i koja će ga usmjeravati na ispravan put, objašnjavati 
mu šta je ispravno, a šta neispravno. 

Također, tome treba dodati i probleme koji se dešavaju po povratku 
majke sa osmosatnog ili dvanaestosatnog posla, jer je majka umorna od 
posla i nema strpljenja za djecu, što rezultira povišenim glasovima, vikom, 
udaranjem, zastrašivanjem. 

Sve ovo ostavlja negativne duševne posljedice na dijete, posebno ako 
se to dešava u ranom djetinjstvu. 

Naravno, ne treba ni zanemariti i loše moralne navike koje dijete stječe 
od raznih vaspitača i odgajatelja koji ih čuvaju tokom majčinog odsustva. 

Negativan utjecaj posla na ženu 

Spomenute negativnosti ogledaju se u nastojanju da zadovolji i uskladi 
zahtjeve posla i porodične obaveze, što samo po sebi predstavlja ne samo 
težak fizički napor, već i psihički, što dovodi do psihološkog stresa i 
duševnog nemira. 

Neki dugogodišnji teški fizički poslovi koji nisu u skladu sa ženinom 
prirodom, dovode do neizlječivih bolesti. 

Također, radom van kuće žena gubi ženstvenost i prirodnost zbog 
neprestanog miješanja sa muškarcima. 

Negativan utjecaj ženinog posla na njenog muža 

Spomenute posljedice mogu da budu duševnog karaktera, posebno 
ukoliko on ostaje sam u kući, zatim to dovodi do ljubomore i lošeg 
mišljenja među supružnicima. 

Također, ženin posao je direktan uzrok za umanjivanje i 
neupotpunjavanje suprugovih prava, ostvarivanja njegovih želja i davanja 
smirenosti spomenute u Kur'anu: "I jedan od dokaza Njegovih je to što 
za vas, od vrste vaše, stvara žene da se uz njih smirite, i što između 
vas uspostavlja ljubav i samilost; to su, zaista, pouke za ljude koji 

razmišljaju." (Prijevod značenja sura Er-Rum, ajet broj 21). 

Izostanak smirenosti predstavlja direktnu opasnost za nastavak 
supružničke veze, a nerijetko dolazi i do gubljenja prednosti supruga nad 
suprugom u domenu propisanog izdržavanja: "Muškarci vode brigu o 
ženama zato što je Allah dao prednost jednima nad drugima i zato 

ŠtO oni troše imetke Svoje" (Prijevod značenja sura En-Nisa', ajet broj 34). 

Negativne posljedice na društvo ili zajednicu 

Najzastupljenija od ovih posljedica je procentualno povećavanje stope 
nezaposlenosti jer od nadmetanja sa muškarcima u funkcijama koje su 
izrazite u njihovom domenu proizlazi nezapošljavanje određenog broja 
sposobnih muškaraca. 

Osim toga, ženino miješanje sa muškarcima na poslu razlog je za 
opadanje društvenog morala i rasprostranjenost sumnjivih, nedozvoljenih 
veza u društvu, dodajući tome okretanje žene od svoga zakonitog supruga i 
ispoljavanje mržnje prema njemu, jer ona na poslu vidi onoga koji "cijeni 
njenu ličnost i pamet", što neizbježno vodi ka nazadovanju i raspadu 
društva. 

NA KRAJU 

I na kraju želim da kažem da je ovo samo jedna skromna studija u 
kojoj sam pokušao da dostavim pogled islama na savremeno pitanje - rad 
i zapošljavanje žene u svjetlu islama - pravila i uvjeti pod kojima žena 
može da bude zaposlena van kuće. 

Pokušao sam da približim šerijatske uvjete pod kojima žena može da 
bude zaposlena, spajajući dvije strane „ugodno sa korisnim" a sve to da 
bude u granicama i normativima sa kojima je došla ova naša Plemenita 
vjera. 

Stoga obaveza je na ženi koja vjeruje u Allaha kao Gospodara Jedinog, 
u Muhammeda, sallallahu alejhi ve sellem, kao Poslanika i Islam kao jedinu 
ispravnu vjeru da se pridržava Šerijata u svim njegovim domenima pa tako 
i po pitanju izlaska van kuće radi posla i zapošljavanja, te da se pridržava 
svega navedenog kako bi njen izlazak doista bio u granicama vjere a samim 
time bio uspiješan bez grijeha i nepokornosti ostvarivši time ahiretsku 
korist mimo ove dunjalučke koja se ogleda u dunjalučkim korisitima. 

I kao završnicu ove studije ponudit ću ukratko glavne tačke (sažetak) 
do kojih sam došao putem ove studije: 

1. Boravak žene u njenoj kući je osnova iz koje žena ne bih trebala da 
izlazi, a ukoliko se desi nešto što je vandredno od neminovnog izlaska i 
rada van kuće onda on mora da bude u granicama Šerijata. 

2. Rad žene van kuće je dozvoljen ako za to postoji opravdana potreba 
sve jedno da li ona bila iz domena vjere ili dunjaluka, no ukoliko nema 
opravdane (neophodne) potrebe onda ostanak i boravak u kući je 
osnova. 

3. Prilikom izlaska žene radi neophodne potrebe (ar. Hadže ev Darure) 
onda se moraju ispuniti određeni uvjeti (šartovi) bez kojih izlazak ne 
bih bio dozvoljen, a oni su: 

- DA ŽENA PRILIKOM IZLASKA IZ KUĆE IMA DOZVOLU 
STARATELJA SVEJEDNO DA LI TO BIO OTAC, MUŽ ILI 
NEKO DRUGI. 

- DA JE NJEN IZLAZAK ZBOG OPRAVDANE POTREBE 
(AR. HADŽE EV DARURE). 

- DA JE POSAO U SVOJOJ OSNOVI MUBAH (DOZVOLJEN) 

- DA ŽENA BUDE PROPISNO (ŠERIJATSKI) OBUČENA 

- DA NE BUDE NAMIRISANA NITI NAŠMINKANA 

- DA NE OPONAŠA MUŠKARCE U ODJEĆI A NITI 
NEVJERNICE (ODJEĆA SVOJSTVENA NEVJERNICIMA) 

- DA NE OBLAČI ODJEĆU PO KOJOJ SE ŽELI ISTAĆI (AR. 
ŠUHRE) 

- DA SE NE MIJEŠA SA MUŠKARCIMA 

- DA UMJERENO HODA I PRIČA 

- DA OBARA POGLED 

- DA JE SIGURNA ZA SEBE OD FITNE I NAPASTVOVANJA 

- DA SVOJIM IZLASKOM NE NARUŠAVA PRAVO MUŽA ILI 
DJECE 

- I DA SE OKITI BOGOBOJAZNOŠĆU U SVAKOJ PRILICI 
PA TAKO I PRILIKOM POSLA. 

Neka je svaka hvala Allahu, subhanehu ve te'ala, s čijom 
blagodati završavaju se sva dobra djela! Neka je salavat i selam 
na Njegovog roba i poslanika Muhammeda, sallallahu alejhi ve 
sellem, na njegovu porodicu, supruge, potomke, sve ashabe i 
sve koji ih slijede u dobru do Sudnjega dana. Molim Te, 
Uzvišeni Allahu, da ovaj trud učiniš iskrenim radi Tvoga 
Plemenitog lica i da njime okoristiš Svoje robove. Slavljen neka 
si Ti, Gospodaru moj, i hvaljen. Nema istinskog boga osim 
Tebe. Od Tebe oprosta tražim i Tebi se kajem. 

